b'\n_START_ARTICLE_\nGheorghe Ursu\n_START_PARAGRAPH_\nGheorghe Ursu (n. 1 iulie 1926, Soroca, Basarabia - d. 17 noiembrie 1985, torturat la penitenciarul din Calea Rahovei, Bucure\xc8\x99ti) a fost un inginer constructor, poet, scriitor \xc8\x99i disident. A fost arestat \xc3\xaen urma denun\xc8\x9bului unei colege de serviciu, care a intrat \xc3\xaen posesia jurnalului s\xc4\x83u intim, jurnal confiscat ulterior de Securitate. A murit din cauza b\xc4\x83t\xc4\x83ilor primite \xc3\xaen timpul deten\xc8\x9biei.\n_START_SECTION_\nBiografie\n_START_PARAGRAPH_\nGheorghe Ursu s-a n\xc4\x83scut \xc3\xaen ora\xc8\x99ul Soroca, fiul lui Vasile Ursu din Gala\xc8\x9bi \xc8\x99i al Margaretei, din M\xc4\x83gura Ilvei, jude\xc8\x9bul Bistri\xc8\x9ba-N\xc4\x83s\xc4\x83ud. Gheorghe a \xc3\xaenv\xc4\x83\xc8\x9bat la \xc8\x99coala din Soroca p\xc3\xaen\xc4\x83 \xc3\xaen anul 1941, c\xc3\xaend familia s-a mutat la Gala\xc8\x9bi._NEWLINE_A continuat s\xc4\x83 \xc3\xaenve\xc8\x9be la Liceul \xe2\x80\x9eVasile Alecsandri\xe2\x80\x9d din Gala\xc8\x9bi. Bunicii lui din partea mamei, \xc3\xaempreun\xc4\x83 cu \xc3\xaenc\xc4\x83 10 membri ai familiei (care erau evrei) au fost uci\xc8\x99i la Auschwitz._NEWLINE_1942 - 1945 - Continua cursurile liceale la Liceul \xe2\x80\x9eVasile Alexandri\xe2\x80\x9d din Gala\xc8\x9bi. Participa la actiunile unui grup anti-nazist, din care faceau parte si scriitorii de mai tirziu Iordan Chimet si Camil Baciu, cu care a r\xc4\x83mas prieten pentru restul vietii (vezi "Cartea prietenilor mei" a lui Iordan Chimet, aparuta postum, in 2006). In iunie 1944 se inscrie in U.T.C., ducind in continuare o activitate anti-nazista. Siguranta antonesciana il urmareste. Este arestat, dar scapa de inchisoare datorita intimplarii: doctorul Vasile Ursu asistase, ca chirurg ginecolog, la nasterea fiului prefectului din Galati la acea data._NEWLINE_1944 - Isi face debutul in literatura in cotidianul de orientare democratica "Ecoul", in pagina literara realizata de Miron Radu Paraschivescu, Virgil Ierunca si Ion Caraion. Publica un microeseu despre Jean de Meung (22 mai 1944) si altul despre Jules Verne (8 august 1944)- Incepe sa scrie un jurnal personal intim, \xc3\xaen care va nota zilnic, pe tot parcursul vietii, impresii si evenimente politice, culturale, personale, etc. si care va insuma mii de pagini._NEWLINE_1945 - 1950 - Este student la Politehnica din Bucuresti - Facultatea de Constructii. Se angajeaza voluntar pe unul din marile santiere industriale, crezind pentru moment in incercarea noului regim de reconstructie a tarii dupa razboi. Se inscrie in PCR, dar repede dezamagit de turnura evenimentelor politice, devine, prin atitudinea sa contestatara, un ins incomod._NEWLINE_In 1950 este exclus din partid pentru intrebarile nonconformiste pe care le punea in legatura cu guvernarea comunista si pentru prietenia cu "elementele reactionare"._NEWLINE_1950 - 1985 - Lucreaza neintrerupt la Institutul de proiectari in constructii ISLGC. A fost sef de atelier specializat in calculul structurilor de rezistenta pentru constructii. Proiecteaza un numar impresionant de constructii de locuit si industriale, hoteluri si spitale. A realizat si publicat impreuna cu regizorul Mirel Iliesiu un album dedicat arhitecturii litoralului romanesc._NEWLINE_1969-1982 - Un pasionat al artei universale, a f\xc4\x83cut mai multe excursii in Occident, obtinind cu greu, si totdeauna numai in urma unui lung ciclu de cereri, refuzuri, si proteste pina la "Presedintele Republicii", pasaportul din partea autoritatilor romane. (Vezi, in introducerea la Europa Mea, modul cum a primit Gheorghe Ursu permisiunea regimului comunist sa calatoreasca in vest). In timpul acelor calatorii a intrat in legatura cu disidenti romani din Occident, printre care Monica Lovinescu si Virgil Ierunca. A ramas in legatura si cu vechii sai prieteni, fugiti, ramasi, sau emigrati in vest: Camil Baciu, Noldi Balanescu, Sergiu Huzum si Mioara Cremene,  Gad Calmanovici, Alexandru Mirodan, Gelu Ionescu, pictorul George Tomaziu etc. Tot in acesti ani devine un sarcastic critic, deseori exasperat, al abuzurilor regimului comunist si al marasmului de constiinta indus de cultul personalitatii lui Ceasusecu. In cea mai mare parte aceste critici le-a incredintat jurnalului; deseori insa le citea, in forme literare, in cercuri de prieteni, unde propunea si alte variante de protest contra regimului (vezi amintirea "Intilnire cu Geo Bogza" din capitolul "Babu" al volumului "Cartea prietenilor mei"). In acesti ani, la serviciu tine la vedere afise anti-totalitare. (Vezi capetele de acuzare din 1985 ale Securitatii pentru "intensa activitate de propaganda dusmanoasa" impotriva regimului). Ca urmare a acestor actiuni, Securitatea l-a urmarit in toti acei ani, printr-o actiune cu numele de cod "Calatorul"._NEWLINE_\xc3\x8en anul 1970 i s-a publicat la editura Litera un volum de versuri numit "Mereu Doi" cu o prefa\xc8\x9b\xc4\x83 scris\xc4\x83 de Nina Cassian. \xc3\x8en urma confisc\xc4\x83ri Jurnalului intim, prietena lui, poeta Nina Cassian, a preferat s\xc4\x83 nu se mai \xc3\xaentoarc\xc4\x83 \xc3\xaen Rom\xc3\xa2nia \xc8\x99i a emigrat \xc3\xaen SUA._NEWLINE_\xc3\x8en octombrie 2001 Serviciul Rom\xc3\xa2n de Informa\xc8\x9bii a dat \xc3\xaen pres\xc4\x83 un comunicat, prin care a anun\xc8\x9bat existen\xc8\x9ba de 50.000 de file de manuscrise confiscate \xc3\xaenainte de 1989. Printre ele au fost 811 pagini ale jurnalului lui Gheorghe Ursu.\n_START_SECTION_\nMoartea \xc8\x99i condamnarea vinova\xc8\x9bilor\n_START_PARAGRAPH_\nGheorghe Ursu a fost arestat pe 21 septembrie 1985 pe motiv c\xc4\x83 de\xc8\x9binea valut\xc4\x83._NEWLINE_A fost plasat \xc3\xaen aceea\xc8\x99i celul\xc4\x83 cu \xe2\x80\x9erecidivi\xc8\x99tii violen\xc8\x9bi\xe2\x80\x9d Marian Cli\xc8\x9b\xc4\x83 \xc8\x99i Gheorghe Radu, iar mili\xc8\x9bienii au primit ordin s\xc4\x83 nu intervin\xc4\x83, chiar dac\xc4\x83 din spatele gratiilor se auzeau zgomote._NEWLINE_\xc3\x8en paralel, Gheorghe Ursu era scos din celul\xc4\x83 \xc8\x99i \xe2\x80\x9einterogat\xe2\x80\x9d zilnic, prin \xe2\x80\x9emetode specifice\xe2\x80\x9d, de c\xc4\x83tre Securitate._NEWLINE_Disidentul a rezistat p\xc3\xa2n\xc4\x83 pe 17 noiembrie 1985, iar organele statului au notat drept cauz\xc4\x83 oficial\xc4\x83 a mor\xc8\x9bii o \xe2\x80\x9eperitonit\xc4\x83\xe2\x80\x9d Detinutii au fot pusi de SECU sa il omoare. Procurorul Vasile Manea Dr\xc4\x83gulin a stabilit \xc3\xaen 1985 c\xc4\x83 moartea nu ar fi fost violent\xc4\x83 \xc8\x99i a dispus ne\xc3\xaenceperea urm\xc4\x83ririi penale._NEWLINE_\xc3\x8en anul 2000, dup\xc4\x83 mai multe r\xc4\x83sturn\xc4\x83ri de situa\xc8\x9bie, un infractor de drept comun, aflat \xc3\xaen deten\xc8\x9bie \xc3\xaempreun\xc4\x83 cu Ursu, a fost condamnat pentru uciderea acestuia._NEWLINE_\xc3\x8en octombrie 2003 fo\xc8\x99tii colonei de mili\xc8\x9bie Tudor St\xc4\x83nic\xc4\x83 \xc8\x99i Mihail Creang\xc4\x83 au fost condamna\xc8\x9bi la 20 de ani de \xc3\xaenchisoare pentru omorul lui Gheorghe Ursu._NEWLINE_\xc3\x8en decembrie 2005 fostul general SRI, Eugen Grigorescu, a fost condamnat la 3 ani de \xc3\xaenchisoare privind dispari\xc8\x9bia jurnalului lui Gheorghe Ursu. Fiul inginerului Ursu, Andrei Ursu, \xc3\xaencearc\xc4\x83 s\xc4\x83 g\xc4\x83seasc\xc4\x83 aceste pagini de jurnal, care au ajuns pe la \xc3\xaenceputul anilor 90 la Gabriela Adame\xc8\x99teanu, cea care a publicat o selec\xc8\x9bie din Jurnal \xc3\xaen revista 22, \xc3\xaen arhiva CNSAS. P\xc3\xa2n\xc4\x83 \xc3\xaen acest moment, manuscrisul nu a fost \xc3\xaenc\xc4\x83 descoperit._NEWLINE_Gheorghe Ursu a fost \xc8\x99i scriitor, cartea de c\xc4\x83l\xc4\x83torie scris\xc4\x83 de acesta fiind publicat\xc4\x83 post-mortem \xc3\xaen anul 1991.'